**Spätná väzba na článok H04**

Článok je napísaný stručne a je zameraný na laického čitateľa. Nie je príliš odborný a páči sa mi, že vysvetľuje pojem „prokrastinácia“, ktorý práve laický čitateľ nemusí poznať. Obsahuje pútavý nadpis aj správne ocitovaný zdroj. Z formálnej stránky je tiež článok v poriadku.

Na môj vkus sa však článok málo venuje designu samotného výskumu, nie je dostatočne opísaná metodológia, chýba veľkosť vzorky a z článku nie je úplne jasné ako jednotlivé štúdie prebiehali ani ako a čo sa autori vlastne pokúšali zistiť. Na úvod aj záver článku je síce načrtnutá informácia, že vyššia sebakontrola súvisí s lepším zvládaním konfliktov ale v článku, ktorý je určený laikovi mi chýba konkrétnejšie zhrnutý záver autorov, ktorí aj vďaka svojmu výskumu predpokladajú, že ľudia s vyššou schopnosťou sebakontroly sú skutočne vo všeobecnosti šťastnejší a spokojnejší. A posledná veta článku môže byť podľa mňa v tomto prípade pre laického čitateľa trochu zavádzajúca.

Klady:

* jazyk
* formálna stránka

Zápory:

* chýbajúca metodológia
* jemná skreslenosť generálnej informácie